**OBRAZLOŽENJE FINANCIJSKOG PLANA DOMA ZDRAVLJA KORČULA**

Obrazloženje financijskog plana Doma zdravlja Korčula prema Zakonu o proračunu N.N. 114/2021. čl. 36. sastoji se od obrazloženja općeg dijela financijskog plana i obrazloženja posebnog dijela financijskog plana**.**

**Obrazloženja općeg dijela financijskog plana** proračunskog korisnika sadrži obrazloženje prihoda i rashoda, primitaka i izdataka te obrazloženje prenesenog manjka ili viška financijskog plana.

Financijski plan je izrađen u skladu s odredbama Zakona o proračunu, Pravilnika o proračunskim klasifikacijama i Pravilnika o proračunskom računovodstvu i Računskom planu.

Budući da je konačan rezultat poslovanja za tekuću godinu poznat tek u siječnju godine za koju se donosi financijski plan, prilikom planiranja, tj. izrade financijskog plana u obzir uzimamo planirani rezultat poslovanja, odnosno njegova procjenu.

Procijenili smo da će na 31.12.2023. god. biti manjak izvora Prihodi za posebne namjene (HZZO) u iznosu 100.000 eura iz razloga što se prihodi i rashodi iskazuju uz primjenu modificiranoga računovodstvenog načela nastanka događaja (prihodi se priznaju u izvještajnom razdoblju u kojemu su postali raspoloživi i pod uvjetom da se mogu izmjeriti, a rashodi na temelju nastanka poslovnog događaja (obveza) i u izvještajnom razdoblju na koje se odnose neovisno o plaćanju). navedenog planirani manjak na 31.12.2023. god. u iznosu 100.000 eura planiramo pokriti viškom prihoda izvora Prihodi za posebne namjene (HZZO) povećanjem cijena usluga od strane HZZO, te još bržom dinamikom podmirenja obaveza od strane HZZO-a.

**Izvori prihoda su slijedeći**

**Izvor Opći prihodi i primici** – DNŽ- sadrži prihode koje ostvarujemo

- temeljem Ugovora o zajedničkom financiranju dodatnih medicinskih timova u turističkoj sezoni za područje općina Korčula, Lumbarda i Trpanj u iznosu od **18.153** eura,

- temeljem Ugovora o sufinanciranju poticajnih mjera za zdravstvene radnike Doma zdravlja Korčula u iznosu **22.563** eura za financiranje većeg dijela troška plaće liječnice specijalizantice iz dermatologije i venerologije,

- za palijativnu skrb **6.636** eura

- za poboljšanje standarda zdravstvene ustanove **13.000,00** eura

- temeljem Odluke o minimalnim financijskim standardima za decentralizirane funkcije ustanova u zdravstvu u iznosu **203.315** eura od čega 85.700 € za tekuće i investicijsko održavanje građevinskih objekata, opreme i vozila, za održavanje računalne opreme 8.250,00 €, za nabavu medicinske opreme 50.929,00 €(od čega peta, posljednja rata robnog zajma za postrojenje za vodu Odjela za hemodijalizu 26.544,56 € i dio nabavne vrijednosti UZV uređaja za ginekologiju i opstetriciju 23.455 €) i računalne opreme u vrijednosti 3.473,00 €, te za dodatna ulaganja na građevinskim objektima 54.963,00 € (projekna dokumentacija i izrada dizalice topline 4.963 € i projekt fotonaponske ćelije 3.000 €, obnova zgrade u Kuni 47.000 €)

Ukupan planirani iznos prihoda navedenog izvora je **263.667** eura.

**Izvor Vlastiti prihodi -** koje ćemo ostvariti pružanjem usluga zdravstvene zaštite izvan Ugovora s HZZO-om

- temeljem Ugovora o poslovnoj suradnji za djelatnost medicine rada,

- temeljem Ugovora o zakupu poslovnog prostora i opreme za refundacije troškova energije, komunalnih usluga, čišćenja poslovnog prostora, održavanja zajedničkih aparata te plaćanja zakupnine poslovnog prostora,

- temeljem Ugovora o vođenju poslovnih knjiga zakupcima u Domu zdravlja Korčula,

- temeljem Ugovora o najmu poslovnog prostora za prodaju raznih medicinskih pomagala,

- te pružanjem usluga hemodijalize osiguranicima iz drugih dijaliznih centara na bazi 3 pacijenta 4 mjeseca i usluga liječenja neosiguranih osoba, odnosno osoba izvan područja EU i zemalja s kojima Republika Hrvatska nema sklopljen Ugovor o zdravstvenom osiguranju

- temeljem Ugovora o poslovnoj suradnji za djelatnost urologije

-temeljem Sporazuma o naplati potraživanja po pravomoćnoj sudskoj presudi vezano za slučaj neodrađenog staža nakon specijalizacije iz dermatologije i venerologije

-ostale usluge izvan Ugovora s HZZO-om

Planirani iznos vlastitih prihoda je **227.240** eura

**Prihodi za posebne namjene** – ostvarenje se temelji na Ugovoru s HZZO-om o provođenju specijalističko - konzilijarne zdravstvene zaštite (interna, fizikalna medicina i rehabilitacija, neurologija, urologija, dermatologija i venerologija, radiologija, ortodoncija, fizikalna terapija u kući), te hemodijalize na bazi 8 pacijenata i hemodijafiltracije na bazi 3 pacijenta, Ugovora s HZZO-om o provođenju primarne zdravstvene zaštite (obiteljska medicina, dentalna medicina, zaštita predškolske djece, patronaža, zdravstvena njega u kući, koordinator za palijativu, mobilni palijativni tim, medicinsko-biokemijski laboratorij), te Ugovora o provođenju Nacionalnog programa prevencije raka dojke.

Navedeni iznosi sadrže prihode od osnovnog i dopunskog zdravstvenog osiguranja HZZO-a, participacije osiguranika te prihode od dopunskog zdravstvenog osiguranja temeljem Ugovora s drugim osiguravajućim kućama (sve osim HZZO-a) i po ovom izvoru prihoda planirani prihodi iznose **2.580.274** eura.

**Ostale pomoći proračunski korisnici** - prihodi iz proračuna JLP(R)S koji nam nije nadležan čine planirani prihodi iz nenadležnih proračuna

- Grada Korčule i općina Lumbarda i Trpanj za sufinanciranje rada turističkih ambulanti temeljem Ugovora o zajedničkom financiranju dodatnih medicinskih timova u turističkoj sezoni za područje općina Korčula, Lumbarda i Trpanj u iznosu 3.052 eura,

- planirani prihodi iz proračuna grada Korčula za sufinanciranje stanarina medicinskom osoblju i za sufinanciranje dolazaka liječnika specijalista iz Dubrovnika u ukupnom iznosu od 16.000, te za nabavu ultrazvučnog aparata za djelatnost ginekologije i opstetricije iznosu 26.545 eura

-planirani prihodi iz proračuna općina Trpanj, Orebić, Lumbarda i Smokvica za sufinanciranje nabave ultrazvučnog aparata za djelatnost ginekologije i opstetricije iznosu 20.000 eura

-sufinaciranje stanarina medicinskom osoblju u Orebiću 13.200 eura,

-sufinaciranje stanarina za medicinsko osoblje u Trpnju 2.400,00 eura

Temeljem planiranog pripravništva jednog prvostupnika medicinsko biokemijske dijagnostike planirani su prihodi 15.268 eura.

Ukupan iznos ostalih pomoći je **76.465** eura

**Izvor Pomoći /Fondovi EU**

Temeljem Odluke ministra zdravstva o spec. usavršavanju doktora medicine u određenim djelatnosti financijskim sredstvima Mehanizma za oporavak i otpornost dodijeljenih Ministarstvu zdravstva za provedbu Nacionalnog plana oporavka i otpornosti 2021-20226. god. planirane su dvije specijalizacije iz obiteljske medicine, opće interne medicine i fizikalne medicine i rehabilitacije u iznosu **129.259** **eura**.

Specijalizacije iz obiteljske medicine, opće interne medicine i fizikalne medicine i rehabilitacije su započele u prosincu 2022. god, a druga specijalizacija iz obiteljske medicine trebala bi započeti u prosincu 2023. god. god.

**Izvor Donacije** Prihode ovog izvora u iznosu **24.800 eura** planiramo ostvariti

–temeljem projekta „Razvoj specijalističko-konzilijarne zdravstvene skrbi u Domu zdravlja Korčula“, Zaklade Vera i dr. Matko Miličić-Maleško iz Hvara za dolaske liječnika specijaliste pedijatra pulmologa, liječnika specijaliste za uho, grlo, nos, liječnika specijaliste dermatologa i liječnika specijaliste hematologa planira se uprihodovati 13.200 eura. Projekt je započeo 01.09.2022. god., a planirani završetak je 31.08.2024. god.

- temeljem popusta za potrošni sanitetski materijal trgovačkih društava planira se uprihodovati 1.000 eura.

- planirane donacije fizičkih osoba i ostalih subjekata izvan općeg proračuna su 10.500 eura, od čega 10.000 eura za sufinanciranje nabave UZV aparata za djelatnost ginekologije i opstetricije

**Izvor Prihodi od nefinancijske imovine i nadoknade šteta s osnova osiguranja**

Temeljem Ugovora o osiguranju imovine od požara, kvara i loma planirani iznos refundacija troškova po nastalim štetama iznosi **3.000** eura.

**Rashodi iz pojedinih izvora prihoda prikazani su u Excel tablici koja je u privitku Obrazloženja**.

Obračun plaća temelji se na odredbama Zakona o plaćama u javnim službama, Uredbe o nazivima radnih mjesta i koeficijentima složenosti poslova u javnim službama, Temeljnog kolektivnog ugovora za službenike i namještenike u javnim službama, te Kolektivnog ugovora za djelatnost zdravstva i zdravstvenog osiguranja, Zakona o radu i Sistematizaciji radnih mjesta Doma zdravlja Korčula.

Za opskrbu električnom energijom proveden je postupak jednostavne nabave, te je sklopljen Ugovor o opskrbi električnom energijom s HEP-Opskrbom d.o.o. u trajanju od 1 godine.

Za sanitetski materijal, potrošni materijal za hemodijalizu i lijekove proveden je postupak javne nabave te su odabrani najpovoljniji ponuditelji s kojima su sklopljeni Ugovori o nabavi.

Održavanje poslovnog prostora temelji se na Ugovoru o održavanju poslovnog prostora.

Održavanje računalne opreme temelji se na Ugovoru o održavanju informatičkog sustava.

Održavanje programskih rješenja za primarnu zdravstvenu zaštitu, specijalističko-konzilijarnu zdravstvenu zaštitu, financije i računovodstvo i računovodstvo zakupaca temelji se na Ugovorima o održavanju odnosno najmu navedenih aplikacija.

Sa zakupcima imamo sklopljene ugovore o zakupu poslovnog prostora i opreme temeljem kojih vršimo obračun zajedničkih troškova.

Za ugrađeno postrojenje za vodu Odjela za hemodijalizu u vrijednosti 132.725 eura iz sredstava za decentralizirane funkcije u zdravstvu planirana je u 2024. god. otplata pete rate od ugovorenih pet jednakih godišnjih rata od 26.545 eura godišnje, u rokovima definiranim u Dokumentaciji o nabavi, počevši od 2020. god.

Korčula, 09.11.2023.god.

RAVNATELJ

Sebastijan Fabris, dr. med. spec.